Eriti vastutustundlikult suhtub Ploom Pangaasiuse järelevaataja rolli, mis talle aeg-ajalt usaldatakse, kui lapsevanematel mõni muu tähelepanu või toast väljumist nõudev töö käsil on. Siis tassitakse kohale kuhi mänguasju ning demonstreeritakse  väikevennale uuemaid trende grimassikunstis või uhkemaid hüppeid vanemate voodil. Kui Pangaasius haiget saab või kurvastab, lohutab Ploom teda hellalt ja laulab "Pangaasiuse laulu" (Pangaasiuseke, Pangaasiuseke, mil jõuab laev su kaldale?). Tihti jätab Ploom legodest ehitamise või filmivaatamisegi pooleli, et Pangaasiusega mängima minna.